3 priedas

**LVV PASTATO NR. 9B2P (SAVANORIŲ PR. 8, VILNIUS) TAMBŪRO,**

**KABINETO 2-11 SAUGUMO PRIEMONIŲ IR NUOGRINDOS REMONTO DARBŲ**

**TECHNINĖ SPECIFIKACIJA**

**Bendri reikalavimai:**

**1. Bendrieji reikalavimai:**

Medžiagos, gaminiai bei įrengimai turi būti sertifikuoti Lietuvos Respublikoje. Visi statybiniai gaminiai, medžiagos ir priedai turi atitikti nurodytus dokumentacijoje ir būti nauji. Remonto darbų metu nerekomenduojama keisti medžiagas, gaminius ar įrengimus kitais, negu pateikta rangos pasiūlymuose. Visoms statybinėms medžiagoms ir gaminiams turi būti pateikti kokybę patvirtinantys atitikties dokumentai (sertifikatai, atitikties deklaracijos, techniniai liudijimai, eksploatacinių savybių deklaracijos) STR1.01.04:2015 („Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“).

Užsakovas turi teisę atmesti medžiagas be jokių papildomų išlaidų, jei jos neatitinka specifikacijos reikalavimų. Tokiu atveju, rangovas turi pateikti kitas medžiagas ir įrengimus, kurie atitinka specifikaciją.

Visi darbai turi būti atliekami pagal dokumentacijoje ir gamintojo pateiktas instrukcijas bei taikant tinkamus darbo metodus, o taip pat naudingą gamybinę patirtį.

Statybos darbų vadovas turi užtikrinti saugų darbą, aplinkos apsaugą, tinkamas darbo sąlygas remonto darbų vietoje, taip pat gretimos aplinkos bei šalia dirbančių ir judančių žmonių apsaugą nuo remonto darbų keliamų neigiamų veiksnių. Bet kurios priemonės įgyvendinimo darbai turi būti atlikti iki galo, suremontuotos pastato patalpos turi būti tinkamos tolimesnei eksploatacijai. Po remonto darbų neturi pablogėti kitų pastato dalių ar teritorijos elementų eksploatacinės savybės.

1. **Medžiagų** **ir gaminių** **kokybės reikalavimai:**

Visi gaminiai ir medžiagos turi atitikti specifikacijoje nurodomus bendrinius kokybės reikalavimus. Jų įpakavimai, pristatymo dokumentai ar kita turi nurodyti jų kokybę.

Taip pat statybos produktas laikomas tinkamu naudoti, jeigu jis atitinka darniojo standarto ar Europos techninio liudijimo reikalavimus, o kai tokių specifikacijų nėra, - nacionalinės techninės specifikacijos, pripažintos Europos Sąjungoje, reikalavimus. Jei nėra nė vienos iš minėtų specifikacijų, - statybos produktas laikomas tinkamu naudoti, jeigu jis atitinka nacionalinės techninės specifikacijos reikalavimus.

Statybos produktai, tinkami naudoti pagal paskirtį ir atitinkantys darniųjų techninių specifikacijų reikalavimus turi būti paženklinti ,,CE” ženklu. Apdailos medžiagų spalva ir faktūra turi būti suderinta su Užsakovu.

**3. Statybos įranga ir statybos metodai**

2.1. Visa įranga, technika, priedai ir statybos metodai turi tenkinti Lietuvos Respublikos darbo saugos reikalavimus.

2.2. Paslėpti darbai:

Rangovas privalo informuoti Užsakovo atstovus, kada galima tikrinti medžiagų ir įvairių stadijų darbų kokybę, prieš įrengiant sekančias konstrukcijas ar darbus.

2.3. Statybos remonto darbai turi būti atliekami laikantis statybos techninių reglamentų ir kitų teisės aktų,reglamentuojančių statybos veiklą(normų, taisyklių) reikalavimus.

**4. Garantija**

Rangovui tenka Lietuvos Respublikos įstatymų numatyta administracinių, civilių ir baudžiamoji atsakomybė už blogai atliktų statybos darbų padarinius statybos metu ir per rangos sutartyje nustatytą statinio garantinį laiką, kurio pradžia skaičiuojama nuo statinio atidavimo naudoti dienos, bet ne trumpesnį kaip: statinio garantinis laikas – 5 metai; paslėptų statinio elementų – 10 metų, o nustačius šiuose elementuose tyčia paslėptų defektų - 20 metų

Rangovas privalo per garantinį laikotarpį savo sąskaita skubiai ištaisyti trūkumus, kilusius dėl nepakankamos darbo kokybės, blogos konstrukcijos ir nestandartinių medžiagų.

1. **Remonto darbų techniniai reikalavimai**

|  |  |
| --- | --- |
| **Žymuo** | **Charakteristikos, techniniai ir įrengimo reikalavimai** |
| TS-01 | Ardymo ir demontavimo darbai |
|  | Vykdant ardymo darbus turi būti nepažeistos neremontuojamo statinio veikiančios inžinerinės sistemos, kitos konstrukcijos, įranga bei turtas būtini pastatui funkcionuoti. Išardytas medžiagas ir konstrukcijas išnešti iš patalpų. Statybinės atliekos turi būti tvarkomos vadovaujantis Statybinių atliekų tvarkymo taisyklėmis, patvirtintomis Lietuvos Respublikos aplinkos ministro 2006 m. gruodžio 29 d. įsakymu Nr. D1-637.  Susidariusios atliekos turi būti išrūšiuotos ir laikinai laikomos atskirai iki perdavimo atliekų tvarkytojams:  • komunalinės atliekos − maisto likučiai, tekstilės gaminiai, kitos buitinės ir kitokios atliekos, kurios savo pobūdžiu ar sudėtimi yra panašios į buitines atliekas;  • inertinės atliekos − betonas, plytos, keramika ir kitos atliekos;  • perdirbti ir pakartotinai naudoti tinkamos atliekos, antrinės žaliavos − pakuotės, popierius, stiklas, plastikas ir kitos tiesiogiai perdirbti tinkamos atliekos ir (ar) perdirbti ar pakartotinai naudoti tinkamos iš atliekų gautos medžiagos;  • pavojingosios atliekos – asbesto turinčios statybinės medžiagos (šiferinė stogo danga, vamzdžiai, izoliacinės medžiagos), tirpikliai, dažai, klijai, dervos, jų pakuotės ir kitos kenksmingos, degios, sprogstamosios, ėsdinančios, toksiškos, sukeliančios koroziją ar turinčios kitų savybių, galinčių neigiamai įtakoti aplinką ir žmonių sveikatą;  • netinkamos perdirbti atliekos (izoliacinės medžiagos, akmens vata ir kt.).  Išrūšiuotos atliekos turi būti perduodamos įmonėms, turinčioms teisę tvarkyti tokias atliekas pagal sutartis dėl jų naudojimo ir šalinimo.  Statybines šiukšlės išvežamos 25 km atstumu į statybinių atliekų savartyną. |
| TS-02 | Grindinio įrengimas iš betono trinkelių rankiniu būdu, užpilant siūles akmens atsijomis |
|  | Grindiniui naudoti išardytas betonines trinkeles panaudojant naujų.  Senos trinkelės išvalomos ir naujai klojamos ant akmens atsijų pasluoksnio. Suvibruojamos mažosiomis mechanizacijos priemonėmis. Trinkelių tarpai užpilami atsijomis jas sušluojant į tarpus. Trinkelių paviršius turi būti švarus be atsijų likučių.  Atliekant nuogrindos įrengimo darbus vadovautis Lietuvos statybininkų asociacijos statybos taisyklėmis ST 121895674.250.01.03:2021 „Betono ir G/B surenkamų konstrukcijų montavimo darbai parengtomis laikantis STR 1.01.02:2016 „Normatyviniai statybos techniniai dokumentai“. |
| TS-03 | Betono bordiūrų įrengimas ant betono pagrindo, bordiūrai 1000x150x220 mm |
|  | Automobilių stovėjimo aikštelėje vietoje senų bortelių montuojami pažeminti kelio bortai. Borto matmenys h=220 mm, b=150 mm, l=1000 mm.  Darbai turi būti atliekami vadovaujantis Lietuvos statybininkų asociacijos patvirtintomis taisyklėmis ST 121895674.100:2012 „Žemės ir statybvietės įrengimo darbai“ ir Lietuvos statybininkų asociacijos patvirtintomis taisyklėmis ST121895674.205.01.02:2014 “Betonavimo darbai” ir ST121895674.01.03:2021"Betono ir g/b konstrukcijų montavimas".  Ant betoninio pagrindo klojami gatvės betoniniai bordiūrai, prie įvažiavimų klojami užapvalinti įvažiavimo bordiūrai. Betono storis 20cm, klasė C12/15. Bordiūrai pagal ilgį sujungti 6mm storio cemento skiediniu. Visi bortai turi būti taisyklingi, lygūs be nudaužtų kampų ar šonų. Bordiūro elemento techniniai duomenys: išmatavimai 1000x150x220 mm, stipris tempimui (lenkiant≥3,5MPa), atsparumas dilimui <20 mm, vandens įgėris <6%, atsparumas šalčiui <1,0 masės nuostoliai kg/m2. Kelio bortų betono klasė C 25/30, atsparumo šalčiui markė F200, dilumas – 0,70-0,90 g/cm².  Atliekant darbus vadovautis STR 2.06.04:2014 „Gatvės ir vietinės reikšmės keliai. Bendrieji reikalavimai“ ir Lietuvos automobilių kelių direkcijos  prie Susisiekimo ministerijos direktoriaus 2014 m. vasario 21 d. įsakymu Nr. 72  „Automobilių kelių dangos konstrukcijos iš trinkelių ir plokščių įrengimo metodiniai nurodymai MN TRINKELĖS 14“.  Skiediniai turi būti pritaikyti naudoti ir ekploatuoti lauko sąlygomis. Betoninių paviršių užtaisymo darbai turi būti atliekami vadovaujantis Lietuvos statybininkų asociacijos patvirtintomis taisyklėmis ST121895674.205.01.02:2014 “Betonavimo darbai” |
| TS-04 | Gazoninių bortelių 100.8.20 įrengimas ant skaldos pagrindo |
|  | Matmenys 1000x80x200 mm.  Vykdant vejos bortų įrengimo darbus, nepažeisti esamų statinio konstrukcijų. Vadovautis darbo saugos taisyklėmis. Vejos bortų montavimo darbai turi būti atliekami vadovaujantis Lietuvos statybininkų asociacijos patvirtintomis taisyklėmis ST121895674.205.01.02:2014 “Betonavimo darbai” ir ST121895674.01.03:2021 "Betono ir g/b konstrukcijų montavimas".  Atliekant darbus vadovautis STR 2.06.04:2014 „Gatvės ir vietinės reikšmės keliai. Bendrieji reikalavimai“ ir Lietuvos automobilių kelių direkcijos  prie Susisiekimo ministerijos direktoriaus 2014 m. vasario 21 d. įsakymu Nr. 72  „Automobilių kelių dangos konstrukcijos iš trinkelių ir plokščių įrengimo metodiniai nurodymai MN TRINKELĖS 14“.  Skiediniai turi būti pritaikyti naudoti ir ekploatuoti lauko sąlygomis. Betoninių paviršių užtaisymo darbai turi būti atliekami vadovaujantis Lietuvos statybininkų asociacijos patvirtintomis taisyklėmis ST121895674.205.01.02:2014 “Betonavimo darbai”. |
| TS-05 | Pagrindų po laiptų pakopomis betonavimas |
|  | Betono storis min 20cm, klasė C12/15 turi būti pritaikyti naudoti ir ekploatuoti lauko sąlygomis.Betoniniųpaviršių užtaisymo darbai turi būti atliekami vadovaujantis Lietuvos statybininkų asociacijos patvirtintomis taisyklėmis ST121895674.205.01.02:2014 “Betonavimo darbai” |
| TS-06 | Teracinės laiptų pakopos montavimas ant ištisinio pagrindo, kai pakopos ilgis daugiau 2,0 m |
|  | Teracinės pakopos išmatavimai 3000x330x90 mm. Paviršius šiurkštintas.  Stipris tempimui (lenkiant≥3,5Mpa), atsparumas dilimui <20 mm, vandens įgėris <6%, atsparumas šalčiui <1,0 masės nuostoliai kg/m2.  Pakopos betono klasė C 25/30, atsparumo šalčiui markė F200, dilumas – 0,70-0,90 g/cm². Pakopos viršus turi būti vienodame aukštyje su esančiomis plytelėmis ir pagrindas remtis į trinkeles.  Vadovaujantis Lietuvos statybininkų asociacijos patvirtintomis taisyklėmis ST121895674.205.01.02:2014 “Betonavimo darbai” ir ST121895674.01.03:2021 "Betono ir g/b konstrukcijų montavimas” |
| TS-07 | Mažų plotų asfaltbetonio dangos įrengimas 5 cm storio |
|  | Atliekant darbus vadovautis STR 2.06.04:2014 „Gatvės ir vietinės reikšmės keliai. Bendrieji reikalavimai“  Asfalto dangos sluoksnių šonai (frezuoti kraštai, pjauti kraštai, voluoti kraštai ir t. t.) turi būti sausi, švarūs, apsaugoti nuo šalčio, ant jų neturi būti alyvos ir tepalų. Reikia pašalinti pašalinius birius dangos likučius. Drėgnus šonus reikia išdžiovinti karštu oru.  *Oro sąlygos:*  Apdorojimo darbus galima vykdyti tik esant sausam orui ir, kai dangos paviršiaus temperatūra yra mažiausiai 5 C. Esant žemesnei temperatūrai būtinai reikia papildomų priemonių, pavyzdžiui, liepsna pašildyti siūlės šonus.  *Techniniai duomenys:*  Bitumas: polimerais modifikuotas bitumas;  Minkštėjimo temperatūra pagal žiedo ir rutulio metodą;  (DIN EN 1427): > 90 °C;  Kūgio penetracija (BS 2499-3): apie 30 1/10 mm;  Gebėjimas grįžti į pradinę formą (BS 2499-3): apie 24 %;  Savybės šaltojo lenkimo metu esant 0 °C (DIN 52123): lenkiant jokių įtrūkimų;  Elastingumas ir sukibimo tvirtumas esant -10 °C;  (SNV 671 920): > 10 %. |
| TS-08 | Elektros instaliacijos laidų, kabelių iki 16 mm2 skerspjūvio ploto tiesimas paruoštose vagose (po tinku) |
|  | Laidai ir kabeliai turi būti pristatyti į objektą su gamintojo žymomis ir kitais dokumentais. Kiekvienos gyslos spalva turi būti aiškiai pažymėta ir neturi būti naudojama kitiems tikslams: įžeminimas – geltona/ žalia, neutralė – mėlyna, fazė – ruda, juoda.  Laidas pagal standartą su vario gysla ir PVC dviguba izoliacija, U/U-450/750 V. Apšvietimo instaliacijai ne mažesnio, kaip 3x1,5 mm² skerspjūvio ploto. Elektros instaliacijos grandinių 3x2,5 mm² skerspjūvio ploto, vienfazės apkrovos galia ne daugiau 4,5 kW Vardinė įtampa 0,6/1 KV, darbinė temperatūra nuo -30°C iki +70°C.  Pravesti elektros instaliacijos kabėliai turi būti sužymėti.  Vagų iškirtimą atlikti mechaninėmis priemonėmis. Darbus atlikti saugos darbe taisyklėmis. Statybinės atliekos turi būti tvarkomos vadovaujantis Statybinių atliekų tvarkymo taisyklėmis, patvirtintomis Lietuvos Respublikos aplinkos ministro 2006 m. gruodžio 29 d. įsakymu Nr. D1-637 ir Lietuvos statybininkų asociacijos statybos taisyklėmis ST 121895674.900.01:2015 „Atliekų sąvartynų įrengimo ir statybos darbai parengtomis laikantis STR1.01.05:2007 „Normatyviniai statybos techniniai dokumentai”. |
| TS-09 | Vagų užtaisymas (tinkavimas), nutiesus apšvietimo tinklo laidus lubų paviršiuose |
|  | Tinkavimo darbai turi būti atliekami vadovaujantis Lietuvos statybininkų asociacijos patvirtintomis taisyklėmis ST121895674.210.01.:2014 „Apdailos darbai“. Vidinių paviršių remontui naudojami šios sudėties skiediniai – 1:4:12 (cementas: kalkės: smėlis ). Paruoštas tinkavimui paviršius turi būti nuvalytas nuo dulkių ir sudrėkintas. Glotnūs paviršiai išraižomi, kapojami. Turi būti paruošiamasis, išlyginamasis ir dengiamasis sluoksniai. Bendras tinko sluoksnis turi būti ne storesnis kaip 20 mm. Tinkuojamus storesniu sluoksniu paviršius, reikia aptaisyti metaliniu tinkleliu. Išlyginti sienų paviršiai turi atitikti gero tinko kokybinius reikalavimus. |
| TS-10 | Stiklinių pertvarų stiklų keitimas |
|  | Pakeisti plastikinių rėminių pertvarų sudaužytus stiklus. Spalvą, tonavimą, blizgesį ir raštą kuo labiau priderinti prie esamų išlikusių sveikų stiklų. Užsakant stiklus, matmenis tikslinti vietoje. Stiklų raštą derinti su Užsakovu.  Darbus atlikti vadovaujantis Lietuvos statybininkų asociacijos patvirtintomis taisyklėmis ST 121895674.210.01:2014 „Apdailos darbai“. |
| TS-11 | Signalinio kabelio tarp sistemos elementų tiesimas |
|  | Iki kompiuterio HDMI kabelius jungti pilnai sukomplektuotus su prijungtais kaisčiais. Kabelį tiestį įrengtuose latakuose. Latakus montuoti prie grindjuosčių.  Naudoti A tipo HDMI 19+1 kontaktų kabelį 4,45 mm × 13,9 mm. |
| TS-12 | Instaliacijos prietaisu-blokų (kištukiniai lizdai ir jungikliai) montavimas ir perkėlimas |
|  | Montažines dėžutes DIN VDE 0606. montuojami vienpoliai arba dvipoliai potinkiniai jungiklis elektros apšvietimo valdymui 250 v, 10 V. VDE632. IP20.  Sienų rozečių vietose montuojamos viengubos ir dvigubos naujos potinkinės rozetės su įžeminimu 250 V, 16 A IP44  Montuojami tik Lietuvos Respublikoje sertifikuotos medžiagos. Montavimą atlikti vadovaujantis „Saugos taisyklių eksploatuojant elektrotechninius įrenginius“ ir „ Elektros įrenginių įrengimo taisyklių“ reikalavimais. |
| TS-13 | Medinių durų blokų montavimas vidinės durys iki 2,0 m2 (medinių ankščiau demontuotų durų montavimas) |
|  | Sumontuoti senas medines duris. Darbus atlikti vadovaujantis Lietuvos statybininkų asociacijos patvirtintomis taisyklėmis ST 121895674.210.01:2014 „Apdailos darbai“. |
| TS-14 | Akustinių pakabinamų lubų plokščių pakeitimas |
|  | Pakabinamų lubų konstrukciją turi sudaryti šie elementai: apdailiniai, kontūriniai, laikantys. Pakabos iš juostinio perforuoto plieno išdėstomos kas 1200 mm., prie lubų tvirtinamos prišaudant kniedėmis arba įgręžiamos kietsraigčiais. Jeigu šviestuvų svoris didesnis kaip 3 kg, šviestuvai turi turėti nepriklausomą atramą, tuomet bus išvengta pakabinamos sistemos perkrovos. Laikantys elementai turi būti iš presuoto aliumininio profilio su figūrinėmis išpjovomis. Lubų pakabinamos konstrukcijos ir kitos užbaigimo detalės turi būti vieno gamintojo. Plieninės tvirtinimo detalės turi būti cinkuotos, o sraigtai ir varžtai cinkuoti arba padengti kadmiu. Visos plokštumos nuokrypos pagal diagonalę, vertikalę ir horizontalę nuo projektinės visam paviršiui – 7 mm.  Plokštės turi atitikti šias charakteristikas:   1. išmatavimai 600x600x12mm; 2. degumo klasė A2-sl, d0; 3. pagamintos iš mineralinės vatos; 4. spalva balta; 5. garso izoliacija- 30 dB; 6. matinio paviršiaus, baltos, garsą izoliuojančios.   Raštą, formą derinti su Užsakovu. |
| TS-15 | Sienų aptaisymas akustinėmis garso izoliacinėmis plokštėmis prisukant 2 sl. iš vienos pusės |
|  | Montuoti akustinę SW-12 arba SW-15 plokštę - kompoziciją iš 12mm arba 15mm specialaus, unikalių savybių, gumos mišinio, užklijuoto ant 12,5mm gipskartonio plokštės. Šias plokštes montuojant užtikrinama papildoma 9-15dB garso izoliacija.  Patalpos atitvarinių konstrukcijų ir perdangų ore sklindančio garso izoliavimo išmatuota rodiklio vertė (su papildomomis garsą slopinančiomis ar užgožiančiomis priemonėmis ar be jų) turi būti ne mažesnė negu 63 dB.  Akustinės plokštės montuojamos varžtais (ne trumpesniais kaip 60mm) ant esamos sienos. Rekomenduojama kiekvieną plokštę pritvirtinti ne mažiau kaip 9 varžtais pagal nurodytą schemą. Pastaba: akustinė plokštė yra plastiška, todėl negalima perspausti varžtų.  Akustinės plokštės pjaustomos su siaurapjūkliu (medžio pjovimui skirtu pjūkleliu) arba diskiniu pjūklu su disku, turinčiu mažiau dantų už standartinį.  Montavimo metu būtina atkreipti dėmesį, kad tarp plokščių akustinių sluoksnių negali likti plyšių. Todėl plyšių užtaisymui rekomenduojame naudoti akustinę dervą.  Vėliau ant sumontuotų garso akustinių izoliacinių plokščių SW-12 arba SW15 sumontuojamos (klijuojamos) ugniai atsparios gipso kartono Knauf Red 12,5 mm storio plokštės (arba analogas) po vieną iš vienos pusės.  Vadovautis Sausosios statybos sistemų iš gipso kartono plokščių montavimo darbų statybos taisyklėmis ST 211573430.01:2020. |
| TS-16 | Šildymo vamzdyno atskirų vamzdžių atkarpų keitimas |
|  | Nupjauti esamų radiatorių stovų metalinius vamzdžius kartu su perėjimais per sieną. Vamzdžius pakeisti daugiasluoksniais arba plastikiniais pritaikytais šildymui. Darbus atlikti per tris aukštus prijungiant juos prie senos šildymo sistemos stovų ir radiatorių. Turi būti išlaikantas ne mažesnis arba tas pats vamzdžių vidinis diametras.  Sumontavus vamzdžius, praėjimus per sienas ir perdangas hermetizuoti elastinėmis sandarinimo membranomis.  Darbus atlikti vadovaujantis Lietuvos Respublikos energetikos ministro įstatymu 2010 m. balandžio 7 d. Nr. 1-111 šilumos tinklų ir šilumos vartojimo įrenginių priežiūros (eksploatavimo) taisyklėmis. |
| TS-17 | Langų metalinių rėmų, grotų ir kitų smulkių konstrukcijų gaminimas |
|  | Grotų gamybos ir montavimo darbus atlikti vadovaujantis Lietuvos Respublikos Vyriausybės 2018 m. rugjūčio 13 d. nutarimu Nr. 820 “Įslaptintos informacijos fizinės apsaugos reikalavimų ir jų įgyvendinimo tvarkos aprašu“.  Metalo gaminius sunešti į darbo vietą. Atliekant darbus nepažeisti esamų koridoriaus sienų, lubų ir kitų patalpų apdailos. Konstrukcijų montavimas vykdomas patalpoje.  Darbus atlikti vadovaujantis Lietuvos statybininkų asociacijos statybos taisyklės ST 121895674.600.01:2021 „Statinių remonto ir rekonstravimo darbai“. |
| TS-18 | Išlyginamųjų sluoksnių įrengimas, naudojant plokštes (orientuotų skiedrų plokštes (OSB) |
|  | Naudoti OSB 12 mm plokštes be išdrožos (falco) iš keturių pusių.  Darbus atlikti vadovaujantis Lietuvos statybininkų asociacijos statybos taisyklės ST 121895674.600.01:2021 „Statinių remonto ir rekonstravimo darbai“ ir vadovaujantis Lietuvos statybininkų asociacijos patvirtintomis taisyklėmis ST 121895674.210.01:2014 „Apdailos darbai“. |
| TS-19 | Sienų dangos aptaisymas skardos lankstiniais |
|  | Naudojami skardos lankstiniai turi būti pritaikyti naudojimui fasado konstrukcijoje. Montuoti savisriegiais su guminėmis tarpinėmis tokios pat spalvos kaip lakšto spalva. Danga turi būti padengta cinko apsauginiais sluoksniais iš abiejų pusių. Išorinė lankstinio dalis spalvota ir padengta maišytu su akrilu ir poliesterio laku – dangos storis ne mažiau 50 mikronų. Gaminys turi atitikti skardų atsparumo atmosferinei ir drėgnos aplinkos korozijai reikalavimus. Atliekant darbus vadovautis STR 2.04.01:2018 „Pastatų atitvaros. Sienos, stogai, langai ir išorinės įėjimo durys“. |
| TS-20 | Šlaitinio stogo dangos remontas, keičiant esamą dangą nauja danga (beasbesčio šiferio) |
|  | Nupjauti iš stogo dangos išsikišusį vamzdį. Atlikti stogo dangos remontą keičiant beasbesčio šiferio lapą. Spalva turi būti pritaikyta esamai beasbesčio dangos spalvai.  Atliekant darbus vadovautis STR 2.05.02:2008 „Statinių konstrukcijos. Stogai“. |
| TS-21 | Šlaitinių stogų lietvamzdžių atskirų vietų keitimas pagamintais elementais, dirbant nuo kopėčių |
|  | Lietvamzdžiai, alkūnės ir įlajos turi būti pagamintos iš cinkuotos skardos 0,7mm storio. Lietvamzdžiai nuo vertikalios sienos turi būti atitraukti ne mažiau kaip 20mm., prie sienos tvirtinami apkabomis ne didesniu kaip 2m. atstumu. Atstumas tarp lietvamzdžių neturi viršyti 20m. Vienam stogo m² turi tekti ne mažiau kaip 1 cm² lietvamzdžių skerspjūvio ploto. Lietvamzdžiai, jų dalys, įlajos ir alkūnės tarpusavyje turi būti patikimai sujungtos. Spalva standartinė ruda.  Atliekant darbus vadovautis STR 2.05.02:2008 „Statinių konstrukcijos. Stogai“. |
| TS-22 | Rėmų iš lengvų metalinių profilių montavimas, tvirtinant prie betoninių konstrukcijų |
|  | Naudoti metalinius profilius skirtus gipso kartono montavimui. Iš profilių sumontuoti karkasą, kuris uždengtų vamzdžius. Įrengti revizines dureles. Visus matmenis tikslinti vietoje ir derinti su Užsakovu.  Vadovautis Sausosios statybos sistemų iš gipso kartono plokščių montavimo darbų statybos taisyklėmis ST 211573430.01:2020, STR 2.02.02:2004 „Visuomeninės paskirties statiniai“ ir ST 121895674.210.01:2014 „Apdailos darbai“. |
| TS-23 | Sienų (mažų plotų) aptaisymas glazūruotomis plytelėmis pagal "Knauf" technologiją |
|  | Darbus atlikti vadovaujantis Lietuvos statybininkų asociacijos patvirtintomis taisyklėmis ST 121895674.210.01:2014 „Apdailos darbai“. Plytelių spalvą ir matmenis derinti su Užsakovu. |
| TS-24 | Sienų vidinių paviršių glaistymas |
|  | Pagal išvaizdą glaistas turi būti vienalytis, be varškėjimo požymių ir mechaninių priemaišų. Glaistymo darbai turi būti atliekami vadovaujantis Lietuvos statybininkų asociacijos patvirtintomis taisyklėmis ST 121895674.210.01:2014 „Apdailos darbai“. Glaisto klampumas, pagal LST EN 1015-4 (arba lygiavertis), 60-80 mm; specifinė masė, tankis, g/cm-1,75±0,02 (20° C). Glaistas neturi temptis ir velti glaistyklės, turi gerai lipti prie paviršiaus. Glaistomas paviršius turi būti sausas, atlaikantis apkrovas, stabilus, lygus, švarus, gruntuotas. Glaistant paviršių ir glaistui džiūstant oro ir paviršiaus temperatūra turi būti nuo +5° C iki +30° C (rekomenduojama + (18±2)°C, santykinis oro drėgnumas <80%. Glaisto negalima šildyti. Nemaišyti su kitos rūšies gaminiais. Nesušaldyti. Glaistas turi būti smulkus. Likutis ant sieto Nr. 020 neturi viršyti 30%, ant sieto NR. 0315-ne daugiau 5%. Ištisinio glaistymo storis – 1mm, maksimalus sienoms – 3 mm, maksimalus luboms – 5 mm. Nuglaistytas išdžiūvęs paviršius šiek tiek patrynus neturi teptis. Vidinei apdailai skirtas glaistas turi būti lengvai šlifuojamas. Išdžiūvęs glaistas šlifuojant neturi lipti prie švitrinio popieriaus. Glaistytame paviršiuje neturi atsirasti matomų defektų (pūslių, įtrūkių, glaisto sluoksnis neturi atsilupti nuo pagrindo ir pan.). Glaisto sukibimo su glaistomu paviršiumi stipris turi būti ne mažesnis kaip: 0,1 N/mm2 - po 24 h; 0,2 N/mm2 - po 48 h. Naudojant paruoštus glaistus vadovautis firmos gamintojos pateiktomis instrukcijomis, skirtomis glaistomo paviršiaus paruošimui bei glaisto naudojimui. Prieš dažymą pagrindą būtina gruntuoti dažų gamintojų rekomenduojamais gruntais. Glaistomų paviršių išoriniai kampai turi būti aptaisomi aliuminiais glaistymo kampais. |
| TS-25 | Sienų vidinių paviršių dažymas |
|  | Dažymo darbai turi būti atliekami vadovaujantis Lietuvos statybininkų asociacijos patvirtintomis taisyklėmis ST 121895674.210.01:2014 „Apdailos darbai“. Tinkuotam vidaus paviršiui dažyti emulsiniai dažai turi būti: matiniai, kietų dalelių sukibimas su paviršiumi – 1,5 - 3,0 MPa, atsparumas spalvos blukimui pagal LST: LST ISO 4628-3:2006 (arba lygiavertis) >40 ciklų be pokyčių, atsparumas drėgnam trynimui pagal ISO 6504>10000. Savybių turi nekeisti 10 metų. Paruošti paviršiai prieš dažant turi būti gruntuojami pagal technologiją nurodytą gamintojo instrukcijoje. Grunto turi gerai įsigerti į paviršių, sujungimus, kampus ir kitas vietas, kur galimas drėgmės susikaupimas. Kiekvieno dažyto sluoksnio paviršiai turi būti lygūs, be nuotekų. Dažų sluoksnis turi būti tvirtai ir tolygiai sukibęs su dengiamuoju paviršiumi. Paviršiai turi būti nudažyti spalva suderinta su Užsakovu. Nudažytas paviršius turi atitikti gero dažymo kokybės reikalavimus. |

**Užsakovo vardu Rangovo vardu**

Administracijos viršininkas, Direktorė

vykdantis vado funkcijas

mjr. Eugenijus Švabauskas Sigita Petrulienė

A.V.